บริเวณก้นชอบแพ้มีผื่นขึ้นง่ายมากคะ โดนนิดๆหน่อยก็มีผื่น นั่งรถมอไซด์ก็มีผื่นยิ่งถ้าช่วงมีประจำเดือน ผื่นจะขึ้นตลอด
สวัสดีค่ะ อาการมีผื่นขึ้นบริเวณก้นดังกล่าวมานั้น อาจจะเป็นผื่นจาก ผดร้อนซึ่งความอับชื้นและความร้อนจะเป็นตัวกระตุ้นสำคัญ สาเหตุอื่นๆเช่น ผื่นผิวหนังอักเสบจากภูมิแพ้ผิวหนังเอง ผื่นผิวหนังอักเสบจากการแพ้สัมผัสสารที่แพ้ เช่น ผลิตภัณฑ์ที่ใช้กับผิว เสื้อผ้า โลหะที่ไปโดน การติดเชื้อราที่บริเวณขาหนีบ แต่เกิดได้น้อยคนในทั่วไป ยกเว้นกรณีเป็นผู้สูงอายุหรือมีน้ำหนักตัวมากๆ การมีผื่นลมพิษ หรือผื่นจากการถูกแมลงกัดก็ยังเป็นไปได้เช่นกันหากสัมพันธ์กับความอับชื้น หรือช่วงมรอบเดือน ที่อับจากการใส่ผ้าอนามัยนั้น อาจจะเป็นผดร้อน หรือผื่นผิวหนังอักเสบจากการแพ้สัมผัสได้ เบื้องต้นควรเปลี่ยนผ้าอนามัยบ่อยๆ ใส่เสื้อผ้าที่ระบายอากาศได้ดี ไม่อยู่ในที่ร้อนจัดถ้าผื่นเป็นมากลุกลามเป็นบริเวณกว้าง ปรับพฤติกรรมแล้วยังไม่ดีขึ้น หรือคันมาก มีเลือดหรือหนองไหลจากผื่น ควรไปพบแพทย์